L 52/26
LT
Europos Sąjungos oficialusis leidinys
2023 2 20
VIII PRIEDAS
Rifto slėnio karštligės infekcija (RSK) 1 DALIS KONKREČIOS SKUBAUS APSAUGINIO SKIEPIJIMO RSK PREVENCIJOS IR KONTROLĖS TIKSLAIS VYKDYMO SĄLYGOS
1.
Skiepijimo zonos dydis: 50 km spinduliu aplink užkrėstus ūkius arba žiedinis skiepijimas nuo 20 iki 50 km. 2.
Aplink skiepijimo zoną esančios zonos dydis: nėra jokių konkrečių taisyklių. 3.
Vakcinos, kuri turi būti naudojama arba kuriai teikiama pirmenybė, tipas: inaktyvintos vakcinos.
Gyvos susi­ lpnintos vakcinos gali būti naudojamos tik endeminėse teritorijose. 4.
Mažiausia aprėptis: nėra jokių konkrečių taisyklių. 5.
Tiksliniai gyvūnai/rūšys: į sąrašą įtrauktų rūšių gyvūnai pagal Įgyvendinimo reglamentą (ES) 2018/1882, laikomi skiepijimo zonoje, įskaitant bent jau galvijus, avis, ožkas ir kupranugarius.
2 DALIS KONKREČIOS SUSTIPRINTOS KLINIKINĖS IR LABORATORIN ĖS PRIEŽIŪROS, KURI SKUBAUS APSAUGINIO SKIEPIJIMO RSK PREVENCIJOS IR KONTROLĖS TIKSLAIS METU TURI BŪTI VYKDOMA SKIEPIJIMO ZONOSE IR APLINK SKIEPIJIMO ZONAS ESANČIOSE ZONOSE, SĄLYGOS
Pasyvioji priežiūra: skiepijimo zonose ir aplink skiepijimo zonas esančiose zonose vykdoma sustiprinta pasyvioji abortų, negyvų jauniklių gimimo ir jauniklių mirtingumo priežiūra vasarą ir rudenį (užkrato pernešėjų aktyvumo sezono piko ir pabaigos laikotarpiu).
3 DALIS KONKREČIOS GYVŪNŲ PERKĖLIMO IR PRODUKTŲ VEŽIMO DRAUDIMO IR NUKRYPTI LEIDŽIANČIOS NUOSTATOS SUTEIKIMO PAGAL 13 STRAIPSNĮ SĄLYGOS SKIEPIJIMO ZONOJE, KURIOJE VYKDOMAS SKUBUS APSAUGINIS SKIEPIJIMAS RSK PREVENCIJOS IR KONTROLĖS TIKSLAIS
1.
Gyvūnai ir produktai, kuriuos draudžiama perkelti arba vežti: skiepyti gyvūnai ir jų produktai, įskaitant spermą, embrionus ir oocitus, skirti perkelti arba išvežti į kitas valstybes nares. 2.
Genetinės medžiagos produktai, kuriuos draudžiama rinkti: į sąrašą įtrauktų rūšių gyvūnų sperma, oocitai ir embrionai. 3.
Nukrypti leidžiančios nuostatos suteikimo pagal 13 straipsnio 2 dalies b punkto ii papunktį, 13 straipsnio 3 dalies b punktą ir 13 straipsnio 4 dalies b punktą sąlygos.
Perkėlimas arba vežimas, kuris gali būti leidžia­ mas.
Paskiepytų gyvūnų perkėlimas ir jų produktų, įskaitant spermą, embrionus ir oocitus, vežimas į kitą valstybę narę, kai paskirties valstybės narės kompetentinga institucija išduoda specialų leidimą įvežti kiekvieną paskiepytų gyvūnų ar jų produktų siuntą.
Šis leidimas gali būti grindžiamas laboratorinių tyrimų rezultatais.
4 DALIS ATSIGAVIMO LAIKOTARPIS RSK ATVEJU
Nėra jokių papildomų konkrečiai ligai skirtų reikalavimų.